stanford-oval/wikipedia huggingface dataset:
James Forrestal
Elämäkerta

Forrestal syntyi Matteawanissa 15. helmikuuta 1892. Hänestä käytettiin hänen nuoruudessaan nimiä Vincent ja Vince erottamaan hänet hänen isästään, joka samoin oli nimeltään James. Hänen isänsä omisti menestyksekkään rakennusyrityksen ja toimi Matteawanin postimestarina.
Forrestal oli erinomainen oppilas ja valmistui Matteawanin high schoolista 16-vuotiaana. Hän kiinnostui jo nuorena journalismista ja työskenteli useassa lehdessä. Hän jatkoi opintojaan Dartmouth Collegessa ja Princetonin yliopistossa, mutta lopetti opintonsa vuonna 1915 saamatta tutkintoa. Seuraavana vuonna hän siirtyi journalismin parista liiketalousalalle, missä menestyi hyvin.
Vuosina 1917–1919 Forrestal palveli Yhdysvaltain laivastossa lentäjänä.
Forrestal avioitui vuonna 1926 Vogue-lehden kolumnisti Josephine Ogdenin kanssa. Vaimo kärsi alkoholiongelmasta, minkä lisäksi tällä todettiin vuonna 1940 skitsofrenia. Hänen kommunisteja koskevat paranoiansa vaikuttivat mahdollisesti myös Forrestalin ajatteluun.
Yhdysvaltain presidentti Franklin D. Roosevelt nimitti vuonna 1940 apulaislaivastoministeriksi nimitetyn Forrestalin laivastoministeriksi Frank Knoxin kuoltua vuonna 1944. Kolme vuotta myöhemmin hänestä tuli maan ensimmäinen puolustusministeri.
Elämäkerta > Kuolema

Forrestal löydettiin 22. toukokuuta 1949 kuolleena Bethesdassa Marylandissa National Naval Medical Centerin matalamman osan katolta. Hän oli pudonnut sinne rakennuksen korkeamman osan ikkunasta. Kuolemaa on yleisesti pidetty itsemurhana, mutta salaliittoteoriat siitä, että hän olisi murhattu, alkoivat levitä lähes heti hänen kuolemansa jälkeen. Tapauksesta on syytetty niin kommunisteja, israelilaisia kuin Yhdysvaltain omia tiedustelupalveluitakin. Forrestalin hautajaiset pidettiin kolme päivää myöhemmin Arlingtonin sotilashautausmaalla.
Historioitsija James Carrollin mukaan Forrestalin itsemurhan syynä oli hänen kykenemättömyytensä erottaa Neuvostoliiton Yhdysvalloille muodostama uhka häntä itseään vastaan kohdistetusta uhasta.
Kunnianosoitukset

Forrestalin kotikaupunkiin avattiin vuonna 1953 James V. Forrestal Elementary School -niminen koulu.
Forrestalin mukaan nimettiin amerikkalainen lentotukialus USS Forrestal (CVA-59), joka oli valmistuessaan vuonna 1955 maailman suurin lajissaan.
Vuonna 1969 Washington DC:ssä otettiin käyttöön James V. Forrestal Building, jossa toimi asevoimien toimistoja. Rakennus tunnettiin myös nimellä ”pikku-Pentagon”. Nykyisin siinä sijaitsevat Yhdysvaltain energiaministeriön tilat. Pentagonissa puolestaan hänen rintakuvansa on sijoitettuna lähelle rakennuksen sisäänkäyntiä.
Kirjallisuutta

Rogow, Arnold A.: James Forrestal,: A study of personality, politics, and policy.  Macmillan, 1963.  (englanniksi)
Aiheesta muualla

Kuvia tai muita tiedostoja aiheesta James Forrestal Wikimedia Commonsissa
Tatsuya Nakadai

| Tatsuya Nakadai> 仲代 達矢 |
| --- | --- |
 Tatsuya Nakadai
Henkilötiedot
Syntynyt: 13. joulukuuta 1932 (ikä 91) Tokio, Japani
Aiheesta muualla
IMDb
Elonet
Tatsuya Nakadai (jap. 仲代 達矢, s. 13. joulukuuta 1932 Tokio, Japani) on japanilainen näyttelijä. Tatsuya Nakadai on näytellyt vuoteen 2006 mennessä 126 japanilaisessa elokuvassa joista pääroolia Akira Kurosawan kuuluisissa elokuvissa Ran Lord Hidetora Ichimonjia  ja Kagemusha – varjokenraalissa kaksoisroolissa Takeda Shingen daimiota ja tämän vaihdokasta – Kagemushaa ja lisäksi sivuroolia monissa muissa Kurosawan elokuvissa (Seitsemän samuraita, Yojimbo – onnensoturi ja Samuraimiekka), sekä palkitussa elokuvassa Sateen jälkeen miekkailunopettaja Tsuji Gettanin sivuroolia.
Valikoitu filmografia

Seitsemän samuraita 1954
Kärsimyksen liekki 1958
Paljain jaloin läpi helvetin 1959
Yojimbo – onnensoturi 1961 Unosuke, pyssymies
Samuraimiekka 1962 Muroto Hanbei
Harakiri 1962
Taivas ja helvetti 1963
Verisen kuun tarinoita myrskyn jälkeen 1964
Laskeva aurinko 1967
On sinun vuorosi kuolla 1968
Okinawan veriset päivät 1971
Kagemusha – varjokenraali 1980 Takeda Shingen, Kagemusha
Ran 1985 Lord Ichimonji Hidetora
Kwai-joen vangit 1989
Lumen ja veren päivät 1989
Sateen jälkeen 1999 Tsuji Gettan
Yamato 2005
Intiaaniriisi

| Intiaaniriisi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Intiaaniriisit Zizania
Laji::  aquatica
Kaksiosainen nimi
 Zizania aquatica  L. 
Katso myös
   Intiaaniriisi Wikispeciesissä   Intiaaniriisi Commonsissa 
Infobox OKNimi-testi OKIUCN-testi OK: 
Intiaaniriisi eli töyhtöintiaaniriisi (Zizania aquatica) on intiaaniriisien sukuun kuuluva heinäkasvi. Se on peräisin Pohjois-Amerikasta. Ravinnoksi sopivista intiaaniriisin mustanruskeista jyvistä käytetään yleensä kauppanimeä villiriisi. Pohjois-Amerikan intiaanit ovat korjanneet intiaaniriisisatoa kanooteista käsin.[lähde? ]
Kypsentämättömiä intiaaniriisin jyviä.
Aiheesta muualla

Suomen Lajitietokeskus: Töyhtöintiaaniriisi (Zizania aquatica)
Kasviatlas: Töyhtöintiaaniriisi (Zizania aquatica)
ITIS: Zizania aquatica (englanniksi)
United States Department of Agriculture (USDA): Zizania aquatica (englanniksi)
Voisimmeko tuottaa villiriisiä Suomessa? Koetoiminta ja käytäntö, 15.8.2000.
Uusi viljalaji Suomeen, Kansan kuvalehti, 17.06.1932, nro 25, s. 16, Kansalliskirjaston digitaaliset aineistot
Intiaanisara

| Intiaanisara |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Kladi::  Commelinids
Lahko::  Poales
Heimo::  Sarakasvit
Suku::  Sarat Carex
Laji::  intumescens
Kaksiosainen nimi
 Carex intumescens  Rudge 
Katso myös
   Intiaanisara Commonsissa 
Infobox OKNimi-testi OK: 
Intiaanisara (Carex intumescens) on pohjoisamerikkalainen saralaji. Se kasvaa 15–90 senttimetriä korkeaksi. Kasvi on pystyvartinen, mätästävä. Lehdet ovat 3–9 millimetriä leveitä, himmeän vihreitä. Kukinnossa ylinnä kasvaa yksi perällinen hedetähkä ja sen alapuolella yhdestä neljään emitähkää. Emitähkässä on 8–15 kukkaa, emikukkasta kypsyvät pullakot ovat 11–16 mm pitkiä, pulleita, pyöreätyvisiä, kiiltävän oliivinruskeita ja niissä on suippo, lovipäinen suuota.
Intiaanisaraa esiintyy Yhdysvalloissa ja Kanadassa maiden keski- ja itäosissa. Lajia on myös tavattu hyvin harvinaisena tulokaslajina Euroopassa, Ruotsissa ja Tanskassa.
Aiheesta muualla

Suomen Lajitietokeskus: Intiaanisara – Carex intumescens
JK Sillamäe Kalev

JK Sillamäe Kalev on jalkapalloseura Sillamäen kaupungista Virosta. Vuonna 1951 perustetun seuran miesten edustusjoukkue pelaa Meistriliigassa, maan korkeimmalla sarjatasolla, jossa se on parhaimmillaan sijoittunut hopealle vuonna 2009. Seura on osallistunut kahdesti Baltian liigaan, jossa se on pudonnut ensimmäisellä kierroksella. Miesten edustusjoukkue pelaa kotiottelunsa Sillamäe Kalevi staadionilla.
Saavutukset

Meistriliigan hopeaa 2009
Eurocup-ottelut

| Kausi | Kilpailu | Kierros | Vastustaja | Tulos | Tulos |
| --- | --- | --- | --- | --- | --- |
| 2010–11 | Eurooppa-liiga | 2Q |  FK Dinamo Minsk | 1–5 | 0–5 |
2Q – 2. karsintakierros
Aiheesta muualla

Seuran kotisivut (viroksi) (englanniksi) (venäjäksi)
Tatsuya Itō

| Henkilötiedot |
| --- | --- | --- |
Koko nimi: Tatsuya Itō
Syntymäaika: 26. kesäkuuta 1997 (ikä 27)
Syntymäpaikka: Tokio, Japani
Kansalaisuus:  Japani
Pelipaikka: Hyökkääjä
Pituus: 163 cm
Seura
Seura: Sint-Truidense VV
Pelinumero: 23
Seurat
| Vuodet | Seura | O (M) |
| 2017–2019 2019– | Hamburger SV Sint-Truidense VV | 34 (0)  |
 Seurajoukkueuran tilastot kattavat vain kansalliset sarjat.
Tatsuya Itō (jap. 伊藤 達哉, Itō Tatsuya; s. 26. kesäkuuta 1997 Tokio) on japanilainen jalkapalloilija.
Jalkapallomaajoukkue

Itō kuului Japanin joukkueeseen myös Copa Américassa 2019.
Sveitsin hyppyrimäet

| Sveitsin hyppyrimäet |
| --- | --- |
 Sveitsin hyppyrimäki
Sijainti
Paikkakunta:  Hyvinkää,  Suomi
Koordinaatit:  60°38′06.2″N, 24°49′50.1″E
Avattu:  1935
Remontoitu:  1954
Seura:  Hyvinkään Mäkiseura
Sveitsin hyppyrimäki
K-piste:  60 metriä
Mäkiennätys:  62,0 metriä  Jarmo Suni (1979)
Avattu:  1935
Remontoitu:  1954
Suljettu:  ~1995
Purettu:  9.11.2012
Muovitus:  Ei
K30
K-piste:  30 metriä
Avattu:  1954
Muovitus:  Kyllä
K15
K-piste:  15 metriä
Avattu:  1954
Muovitus:  Kyllä
Sveitsin hyppyrimäet on kahden olemassa olevan ja yhden puretun hyppyrimäen muodostama mäkihypyn suorituspaikka Hyvinkään Sveitsissä. Suurin kolmesta hyppyrimäestä räjäytettiin 9. marraskuuta 2012.
Mäkien äärellä sijaitsevat Sveitsin maja, Rantasipi-hotelli sekä Härkävehmaan koulu.
Sveitsin hyppyrimäki

Ensimmäinen hyppyrimäki valmistui vuonna 1931 ja parhaimmillaan siinä hypättiin 20 metriä.
Kolmesta hyppyrimäestä suurin tunnettiin Sveitsin hyppyrimäkenä. Se rakennettiin vuonna 1935 ja sen mäkiennätykseksi tuli 43,5 metriä Timo Pällin hyppäämänä. Noihin aikoihin Hyvinkään Sveitsi tunnettiin junalla saapuneiden pääkaupunkiseutulaisten lomanviettopaikkana talviaikana.
Sodan aikana hyppyrimäki toimi vihollisen lentokoneiden tähystyspaikkana.
Hyppyrimäki rakennettiin uudelleen vuonna 1954. Mäki rakennettiin hirsistä korkealle Sveitsinharjulle ja montun kupeeseen.
Veikko Kankkonen hyppäsi Sveitsin hyppyrimäestä 1960-luvulla. Mäessä on myös kilpailtu jonkun verran, viimeksi 1980-luvulla. Matti Nykänen kilpaili mäessä 1982 maailmanmestarina voitettuaan juuri kultaa Oslon MM-kilpailuissa 1982, mutta hävisi Hyvinkään Sveitsissä Jarmo Sunille. Viimeiset hypyt mäestä hypättiin 1990-luvun puolessavälissä. Mäen mäkiennätyksen 62 metriä hyppäsi Jarmo Suni vuonna 1979.
Hyppyrimäki oli pitkään huonossa kunnossa, joten se päätettiin purkaa räjäyttämällä 9. marraskuuta 2012, hallitun räjäytyksen suorittivat Porin prikaatin pioneerijoukot.
Teemu Kinnunen

Teemu Kinnunen Vimpelin Vedon lukkarina 2023.
Teemu Kinnunen (s. 4. maaliskuuta 1992 Jyväskylä) on suomalainen pesäpalloilija. Hän edustaa Superpesiksessä pelaavaa Vimpelin Vetoa. Aiemmin hän edusti Siilinjärven Pesistä. Kinnunen pelaa ulkopelissä lukkarina. Hän voitti Vimpelin Vedossa SM-kultaa vuonna 2022.
Kinnunen on pelannut toukokuuhun 2020 mennessä 29 Superpesiksen runkosarjaottelua. Näissä hän on lyönyt 13 tavallista juoksua, tuonut yhden juoksun ja kerännyt 51 kärkilyöntiä. Kinnunen on pelannut neljä Superpesiksen alempaa pudotuspeliottelua. Näissä hän on lyönyt neljä tavallista juoksua, tuonut yhden juoksun ja kerännyt 14 kärkilyöntiä. Kinnunen on pelannut myös 18 Superpesiksen karsintasarjan ottelua. Näissä hän on lyönyt 15 tavallista juoksua, tuonut kolme juoksua ja kerännyt 52 kärkilyöntiä.
Jaakko I (Monaco)

Monacon ruhtinas Jaakko I (1689–1751), Nicolas de Largillieren (1656–1746) maalaus.
Jaakko I, oik. Jacques François Léonor Goyon de Matignon (21. marraskuuta 1689 – 23. huhtikuuta 1751) oli Monacon ruhtinas vuosina 1731−1733. Hän oli normannilaisen kreivin Jacques III Goyon de Matignon ja kreivitär Thorigny Charlotte Goyon de Matignon poika. Hänen setänsä oli Ranskan marsalkka Charles-Auguste de Goyon-Matignon.
Kun Monacon ruhtinas Antonio I etsi sopivaa sulhasta perilliselleen ja tyttärelleen Louise Hippolytelle, Jaakon isä ehdotti poikaansa vävyksi. Ajatus omasta ruhtinaskunnasta oli erittäin houkutteleva, ja ehdokkuutta tuki kuningas Ludvig XIV, joka halusi vahvistaa Ranskan vaikutusvaltaa Monacossa. Pari vihittiin 20. lokakuuta 1715, ja he saivat yhdeksän lasta.
Avioliitto ei ollut kovin onnellinen. Jaakko asui mieluummin Versaillesissa kuin Monacossa, ja hänellä oli useita rakastajattaria. Antonio I:n kuoleman jälkeen Louise Hippolyte muutti Pariisista Monacoon (4. huhtikuuta 1731) ja sai innostuneen vastaanoton. Kun Jaakko tuli myöhemmin perässä, vastaanotto oli paljon viileämpi.
Louise Hippolyte kuoli isorokkoon loppuvuodesta 1731. Jaakko löi laimin Monacon valtion hoidon ja joutui jättämään kapinan partaalla olevan ruhtinaskunnan toukokuussa 1732. Hän luopui seuraavana vuonna vallasta vuonna poikansa Honoré III:n hyväksi. Hän muutti Pariisiin, eikä avioitunut uudestaan.
Jaakko I:n Pariisin asunto nimettiin hänen mukaansa Hôtel Matignoniksi ja on nykyisin Ranskan pääministeri virka-asunto.
Lapset

Antoine Charles Marie (16. joulukuuta 1717 – 4 helmikuuta 1718), Marquiss des Baux ja Matignon kreivi
Charlotte Thérèse Nathalie (19. maaliskuuta 1719 – 1790), nunna Visitationin luostarissa Pariisissa
Honoré III Camille Léonor (10. marraskuuta 1720 – 21. maaliskuuta 1795), seuraaja Monacon valtaistuimella
Charles Marie Auguste (1. tammikuuta 1722 – 24. elokuuta 1749), Carladésin ja Matignonin kreivi
Jacques (9. kesäkuu 1723 – kesäkuu 1723)
Louise Françoise (15. heinäkuuta 1724 – 15. syyskuuta 1729)
François Charles (4. helmikuu 1726 – 9. joulukuu 1743), Thorignyn kreivi
Charles Maurice (14. toukokuuta 1727 – 18. tammikuuta 1798), Valentinoisin kreivi
Marie Françoise Thérèse (20. heinäkuuta 1728 – 20. kesäkuuta 1743)
Käännös suomeksi
Surveyor-ohjelma

Surveyor-luotain
Surveyor-luotaimet olivat Nasan 30. toukokuuta 1966– 7. tammikuuta 1968 lähettämiä kuulaskeutujia. Niistä viisi pääsi perille, yksi katosi ja yksi tuhoutui. Luotaimet lähettivät Kuusta lähikuvia Maahan ja kaivoivat kauhoillaan näytteitä Kuun pintakerroksesta.
Surveyor-luotaimet

Surveyor 1 onnistui.
Surveyor 2 iskeytyi kuuhun.
Surveyor 3 onnistui. Apollo 12 laskeutui luotaimen lähelle.
Surveyor 4 yhteys menetettiin ennen laskeutumista.
Surveyor 5 onnistui.
Surveyor 6 onnistui.
Surveyor 7 onnistui.
Wikimedia Commonsissa on kuvia tai muita tiedostoja aiheesta .
Surveyor-ohjelma
Surveyor 1
Surveyor 2
Surveyor 3
Surveyor 4
Surveyor 5
Surveyor 6
Surveyor 7
Apollo 12:n astronauttien ottama kuva Surveyor 3:sta. Selitetekstit lisätty.
Teemu Knihtinen

| Teemu Knihtinen> Henkilötiedot |
| --- | --- |
Syntynyt: 10. joulukuuta 1998 (ikä 25)  Kuusankoski
Koripalloilija
Pelipaikka:  pieni laitahyökkääjä
Pituus:  194 cm
Paino:  89 kg
Nyk. joukkue:  Kataja
Sarja:  Korisliiga
Pelaajaura
Seurajoukkueet
 2014–2021  2021–2022  2022– :    Kouvot   Bisons   Kataja 
Teemu Knihtinen (s. 10. joulukuuta 1998 Kuusankoski) on suomalainen koripalloilija, joka edustaa Katajaa. Pelipaikaltaan Knihtinen on pieni laitahyökkääjä ja häntä pidetään erityisesti hyvänä puolustuspään pelaajana.
Knihtinen aloitti pelaajauransa vuonna 2014 Kouvoissa, jonka edustus- ja akatemiajoukkueissa hän pelasi vuoteen 2021 saakka. Kouvoissa Knihtinen voitti SM-kultaa vuonna 2016 ja SM-hopeaa vuonna 2019.
Keväällä 2021 Knihtinen siirtyi Bisonsiin yksivuotisella sopimuksella suuremman vastuun perässä, mutta kaksi edellistä kautta Kouvoissa olivat lopulta pisteiden, levypallojen ja syöttöjen valossa parempia. Bisons putosi Korisliigasta kauden päätteeksi.
Kesällä 2022 Knihtinen siirtyi Katajaan kaksivuotisella sopimuksella. Hän on kertonut opiskelevansa Joensuussa.
Knihtinen on pelannut yhteensä 90 juniorimaaottelua. Hänen piste-ennätyksensä Korisliigassa on 21 pistettä yksittäisessä ottelussa.
Teemu Kortelainen

| Teemu Kortelainen> Henkilötiedot |
| --- | --- |
Syntynyt: 6. toukokuuta 1990 (ikä 34)
Salibandyn pelaaja
Pelipaikka:  maalivahti
Seura:  SalBa
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
|  | Tapanilan Erä AC Haki Loviisan Tor ÅIF Rychenberg Winterthur (Sveitsi) |  |  |

Teemu Kortelainen (s. 6. toukokuuta 1990) on suomalainen salibandymaalivahti, joka pelaa Rauman SalBan riveissä. Hän on Tapanilan Erän kasvatti.
Kortelainen on pelannut 23 poikien maaottelua. Kortelaisella on palkintokaapissa yksi hopea sekä kaksi pronssia Erästä.
Taylor Sander

| Mitalit | Mitalit | Mitalit |  |
| --- | --- | --- | --- |
|  Taylor Sander vuonna 2013. |  Taylor Sander vuonna 2013. |  Taylor Sander vuonna 2013. |  |
Maa:  Yhdysvallat
Miesten lentopallo
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | lentopallo |  |
Taylor Sander (s. 17. maaliskuuta 1992 Fountain Valley, Kalifornia) on yhdysvaltalainen lentopalloilija. Hän kuuluu Yhdysvaltojen A-maajoukkueeseen ja on seuratasolla edustanut joukkueita Veronassa ja Pekingissä. Hän saavutti olympiapronssia Yhdysvaltain joukkueessa Rio de Janeiron olympialaisissa 2016. Hän voitti maajoukkueessa myös Lentopallon maailmanliigan 2014. Hän on pelipaikaltaan yleispelaaja.
Jeremy Vuolo

| Henkilötiedot |
| --- | --- | --- | --- |
Koko nimi: Jeremy Joseph Vuolo
Syntymäaika: 5. syyskuuta 1987 (ikä 37)
Syntymäpaikka:  Downingtown, Pennsylvania, Yhdysvallat
Pelipaikka: maalivahti
Pituus: 190 cm
Paino: 91 kg
Seura
Seura:  New York Red Bulls
Pelinumero: 24
Seurat
| Vuodet | Seura | O | (M) |
| 2005-2010 | Reading United A.C. | 66 | (0) |
| 2011–2012 | AC Oulu | 24 | (0) |
| 2012- | New York Red Bulls | 0 | (0) |
| Yhteensä | Yhteensä | 90 | (0) |
 Seurajoukkueuran tilastot kattavat vain kansalliset sarjat, päivitetty 17. heinäkuu 2012.
Jeremy Joseph Vuolo (s. 5. syyskuuta 1987 Downingtown, Pennsylvania, Yhdysvallat) on entinen yhdysvaltalainen jalkapalloilija, pelipaikaltaan maalivahti, nykyään baptistipappi ja tositelevisiotähti 19 Kids and Counting -sarjan spin-off-sarjassa Counting On. Hänen vanhempansa ovat Chuck ja Diana Vuolo ja hänen sukujuuristaan neljäsosa on italialaisia hänen isänisänsä vuoksi. Vuololla on sisko Valerie ja veli Charlie. Vuolo meni naimisiin Jinger Duggarin kanssa vuonna 2016. He saivat esikoistyttären Felicity Nicolen (s. 2018) ja toisen tyttären Evangeline Jon (s. 2020).
Vuolo ja hänen vaimonsa ovat aktiivisesti mukana Vuolon äidin perustamassa SWAN4kids-järjestössä. Järjestö tarjoaa musiikin opetusta niille lapsille, joiden vanhemmat ovat vankilassa. Ideana on luoda toivoa heihin ja lisätä heidän hyvinvointiaan.
Vuolo pelasi muun muassa New York Red Bullsin riveissä. Vuolo allekirjoitti sopimuksen Red Bullsin kanssa tammikuussa 2012. Vuolo saapui vuoden 2011 tammikuussa testijaksolle Ouluun ja ansaitsi esityksillään sopimuksen joukkueeseen. Tätä ennen hän oli pelannut Yhdysvaltojen yliopistosarjoissa, joissa hänet valittiin kauden 2009 parhaaksi maalivahdiksi.
Sven Fazer

Sven Edvard Fazer (9. heinäkuuta 1897 Helsinki – 10. syyskuuta 1985 Helsinki) oli suomalainen yritysjohtaja ja vuorineuvos.
Sven Fazerin vanhemmat olivat Fazer-yhtiön perustaja, kauppaneuvos Karl Fazer ja Berta Blomqvist ja puoliso vuodesta 1922 Teresita (Tessi) Hackman. Fazer suoritti 16-vuotiaana kaupallisen tutkinnon
Svenska Handelsinstitut -oppilaitoksessa Helsingissä, teki sitten opintomatkoja ja tuli Fazer-yhtiöiden palvelukseen 1914. Hän työskenteli myynti- ja toimistotehtävissä 1920-luvulle. Vuonna 1920 hänestä tuli yhtiön hallituksen jäsen, mutta Fazerin toimitusjohtajaksi hän pääsi vasta 1939, hoidettuaan kuitenkin toimitusjohtajan tehtäviä käytännössä vuodesta 1932. Fazer-yhtiön toimitusjohtaja Sven Fazer oli vuoteen 1955 ja sitten hallintoneuvoston ja vuodesta 1970  hallituksen puheenjohtaja. Yhteensä hän työskenteli yhtiössä lähes 70 vuotta. Sven Fazerilla oli myös useita talouselämän luottamustoimia. Hän sai vuorineuvoksen arvon 1949. Hänen poikansa Peter Fazer (1934–1998) oli isänsä jälkeen Fazer-yhtiön toimitusjohtaja 1965–1987.
Sven Forssman

| Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Maa:   Ruotsi> Miesten voimistelu. |
| --- | --- | --- | --- |
|  Kultaa | Lontoo 1908 | joukkuekilpailu |  |
Sven Otto Forssman (12. syyskuuta 1882 Göteborg – 1. maaliskuuta 1919 Göteborg) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.
Jeep Commander

| Jeep Commander |
| --- | --- |

Valmistustiedot
Valmistusmaa:  Yhdysvallat, Itävalta
Valmistaja:  DaimlerChrysler
Valmistusvuodet:  2006–2010
Korimalli:  5-ovinen SUV
Luokka:  Iso SUV
Edeltäjä:  Jeep Grand Wagoneer (1992)
Teknisesti samankaltaisia:  Jeep Grand Cherokee
Tekniset tiedot
Moottori:  V6, V8
Iskutilavuus:  2987–5654 cm³
Teho:  160–240 kW
Vetotapa:  neliveto
Jeep Commander on keskikokoinen SUV, joka esiteltiin vuoden 2005 New Yorkin autonäyttelyssä ja tuli myyntiin mallivuodeksi 2006. Sen valmistus loppui mallivuoteen 2010.
Yleistä

Commander on seitsemänpaikkainen ja se on vain 5 cm pidempi kuin Jeep Grand Cherokee mk3. Muotoilu on huomattavasti Cherokeeta kulmikkaampaa ja katossa on porras toisen penkkirivin kohdalla, koska taemmat penkkirivit ovat korkeammalla kuin etupenkit. Autossa on kolme kattoikkunaa ja se täytti Jeepin mallistossa ison maastoauton paikan, joka oli jäänyt kun Jeep Grand Wagoneerin valmistus lopetettiin vuonna 1992.
Ilmeisesti Jeep Wagoneeria on käytetty muotoilussa vaikuttajana, koska autossa voidaan nähdä jonkin verran samoja muotoilupiirteitä. Vaikka muotoilu on kulmikasta, auton perusrakenne perustuu Jeep Grand Cherokee mk3:seen.
Autoja valmistetaan Yhdysvaltojen lisäksi Grazissa sijaitsevassa Magna Steyrin tehtaassa.
Keväällä 2007 esiteltiin Geneven autonäyttelyssä Jeep Commander Overland. Autossa on normaalia ylellisempi varustelu ja ulkonäköäkin on paranneltu. Overland on tarjolla samalla 5,7-litraisella HEMI-moottorilla (V8) ja 3-litraisella turbodieselillä (V6) kuin Commander Limited -mallikin. Auto tuli Euroopassa saataville kesän 2007 alussa. V8-moottorin yhteydessä on 5-portainen 5-45-RFE-automaattivaihteisto ja dieselin yhteydessä myös 5-portainen W5A580-automaattivaihteisto.
Moottorit

3.7 (PowerTech)
4.7 (PowerTech)
5.7 HEMI, V8, 5654 cm³ (99,5 x 90,9 mm), 240 kW (326 hv) @ 5500 r/min, 500 Nm @ 4000 r/min
3.0 CDR, V6, 2987 cm³ (83 x 92 mm), 160 kW (218 hv) @ 4000 r/min, 510 Nm @ 1600–2800 r/min
Mittoja

Pituus: 4787 mm
Leveys: 2261 mm
Korkeus: 1826 mm
Akseliväli: 2780 mm
Raideleveys (e/t): 1590/1590 mm
Ylitykset (e/t): 867/1139 mm
Maavara: 217 mm
Wikimedia Commonsissa on kuvia tai muita tiedostoja aiheesta .
Sven Felski

| Sven Felski |
| --- | --- |

Henkilötiedot
Syntynyt: 18. marraskuuta 1974 (ikä 49) Itä-Berliini, Itä-Saksa
Kansalaisuus:   Saksa
Jääkiekkoilija
Pelipaikka:  laitahyökkääjä
Maila:  vasen
Pituus:  180 cm
Paino:  75 kg
Pelinumero:  22
Pelaajaura
Pääsarjaura:  1992–2012
Aik. seurat:  Eisbären Berlin (DEL)
Sven Felski (s. 18. marraskuuta 1974 Itä-Berliini, Itä-Saksa) on entinen saksalainen jääkiekkoilija, joka pelaa laitahyökkääjänä. Hän pelasi koko ammattilaisuransa DEL-joukkue Eisbären Berlinissä. Hänet valittiin DEL:n tähdistöotteluun vuosina 2003, 2005, 2006, 2007, 2008 ja 2009.
Felski valittiin pelaamaan Saksan joukkueeseen vuoden 2010 talviolympialaisiin. Hän oli Saksan riveissä pelannut aiemmin vuosina 1993 ja 1994 alle 20-vuotiaiden maailmanmestaruuskilpailuissa sekä aikuisten maailmanmestaruuskilpailuissa vuosina 1998, 1999, 2001, 2003, 2005, 2006, 2007 ja 2009.
Sven G. Nieminen

Sven Gustaf Nieminen (30. toukokuuta 1908 Helsinki – 21. tammikuuta 2000 Helsinki) oli suomalainen siemenkaupan uranuurtaja sekä monialayrittäjä ja yritysjohtaja, joka sai kauppaneuvoksen arvonimen.
Niemisen vanhemmat olivat kauppias Väinö Nieminen ja Ida Holmberg ja puoliso Raisa Maija Jerkku. Nieminen kävi kauppakoulun ja kauppaopiston. Hän oli Anglo-Importin konttoristi 1925–1926, tuontiliikkeiden palveluksessa Saksassa 1926–1927, Suomalais-Unkarilainen Kauppa Oy:n osastonhoitaja ja prokuristi 1927–1932, Toiminimi S. G. Niemisen, vuodesta 1944 S. G. Nieminen Oy, perustaja, toimitusjohtaja ja hallituksen puheenjohtaja vuodesta 1932, Sumeko Oy:n perustaja, toimitusjohtaja ja hallituksen puheenjohtaja vuodesta 1963 ja Agritek Oy:n perustaja ja toimitusjohtaja vuodesta 1986. Nieminen oli myös maataloustuotekaupan neuvottelija Viron, Latvian ja Liettuan viranomaisten ja viejien kanssa 1935–1940 ja kylvösiemenhankintojen neuvottelija Pohjoismaissa, Saksassa, Hollannissa, Belgiassa, Unkarissa ja Bulgariassa 1939–1944. Hänellä oli lisäksi useita luottamustehtäviä. Kauppaneuvoksen arvonimen Nieminen sai 1968. Hänen mukaansa on nimetty S. G. Niemisen erikoisrahasto, Agronomiliiton agronomien jatkokoulutusrahasto ja Liikesivistysrahaston Raisa ja S. G. Niemisen rahasto.